cyanic-selkie/wikianc huggingface dataset:
অর্ফিকবাদ (ধর্ম)
পিথাগোরীয়বাদের সাথে সম্পর্ক
১৫শ শতকে, নব্যপ্লেটোবাদী গ্রিক পণ্ডিত কনস্টান্টাইন ল্যাসকারিস (যিনি আরগোনটিকা অরফিকা কবিতাটি আবিষ্কার করেছিলেন) একজন পিথাগোরীয় অর্ফিয়াসকে বিবেচনা করেছিলেন। বার্ট্রান্ড রাসেল (১৯৪৭) উল্লেখ করেন:
প্রাথমিক অর্ফিকবাদী এবং পিথাগোরীয় সূত্রসমূহের অধ্যয়নসমূহ তাদের সম্পর্কের বিষয়ে অধিকতর দ্ব্যর্থক, এবং যেসব লেখকগণ পিথাগোরাসের জীবদ্দশার আশেপাশের সময়কালের ছিলেন তারা কখনই অর্ফিকবাদে পিথাগোসাসের দীক্ষাপ্রাপ্তির কথা উল্লেখ করেন নি, এবং সাধারণভাবে অর্ফিয়াসকে একজন পৌরাণিক চরিত্র হিসেবেই চিহ্নিত করেছেন। তারপরও খ্রিস্টপূর্ব ৫ম ও ৪র্থ শতকের লেখকগণ দুই মতবাদের মধ্যে শক্তিশালী সম্পর্ক খুঁজে পান। প্রকৃতপক্ষে কেউ কেউ দাবি করেন, পিথাগোরাস কেবল অর্ফিকবাদের দীক্ষাপ্রাপ্ত ছিলেন না, বরং তিনিই প্রথম অর্ফিকবাদী গ্রন্থ রচনা করেন। বিশেষ করে কিওসের আয়ন দাবিকরেন, পিথাগোরাস সেইসব কাব্য রচনা করেন যা পৌরাণিক চরিত্র অর্ফিয়াসের উপর আরোপ করা হয়, এবং এপিজেনিস তার অন ওয়ার্ক্স এট্রিবিউটেড টু অর্ফিয়াস গ্রন্থে কয়েকটি প্রভাবশালী অর্ফিক কাব্যকে প্রারম্ভিক পিথাগোরীয়দের রচনা বলে দাবি করেছিলেন, যাদের মধ্যে অর্ফিকবাদী কবি সার্কপ্সও একজন।  সিসেরোর মতে, অ্যারিস্টোটলও দাবি করেছিলেন যে অর্ফিয়াসের অস্তিত্ব কখনই ছিল না, এবং পিথাগোরীয়রাই কিছু অর্ফিকবাদী কবিতার কৃতিত্ব সারকন  নামে একটি চরিত্রকে দান করেছিল। (দেখুন সার্কপ্স)।
পিথাগোরীয়বাদের মধ্য দিয়ে নব্যপ্লেটোবাদীরা অর্ফিয়াসের ধর্মতত্ত্বকে গ্রিসের উৎপত্তিগত ধর্মীয় ধারার কেন্দ্র হিসেবে মনে করতেন। তবে প্রারম্ভিক সূত্রগুলো অনুসারে অর্ফিকবাদী ধর্মের উদ্ভব ঘটে একটি মূলধারা থেকে বিচ্ছিন্ন ও অল্পসংখ্যক মানুষের ধর্মীয় আন্দোলন (ফ্রিঞ্জ মুভমেন্ট) হিসেবে, যেখানে এর পুরাণ ও ধর্মীয় আচারকে মূলধারার বাইরের ও অশাস্ত্রীয় বলে বিবেচনা করা হত, এবং এর মধ্যে এমন অনেক উপাদান ছিল যেগুলো খ্রিস্টপূর্ব ৪র্থ ও ৫ম শতকের মিশরীয় ধর্মের সদৃশ ছিল। আধুনিক ঐতিহাসিকগণ এই দৃষ্টিভঙ্গিটিকেই অধিকতর সমর্থন করেন।
পুরাণ
অর্ফিক থিওগনিসমূহ হেসিওডের থিওগোনির মতই বংশলতিকামূলক কাজ, কিন্তু এদের ভেতরের খুঁটিনাটি ভিন্ন। অর্ফিক থিওগনিসমূহ প্রতীকীভাবে নিকট প্রাচ্যের মডেলের সদৃশ। মূল গল্পটি হচ্ছে, ডায়োনিসাসের পূর্বজন্ম জাগ্রিয়াস ছিলেন জিউস ও পার্সিফোনের পুত্র। জিউস শিশুটিকে তার উত্তরসুরি ঘোষণা করেন যা তার স্ত্রী হেরাকে রাগিয়ে দেয়। তিনি শিশুটিকে হত্যার জন্য টাইটানদের উস্কে দেন। এরপর টাইটানরা জাগ্রিয়াসকে আয়না ও শিশুদের খেলনার দ্বারা ছলনার মাধ্যমে ধরে ফেলেন, তাকে ছিড়ে টুকরো টুকরো করেন এবং ভক্ষণ করেন। অ্যাথিনা জাগ্রিয়াসের হৃৎপিণ্ডকে রক্ষা করেন এবং জিউসকে ব্যাপারটি জানিয়ে দেন। জিউস টাইটানদের এই পাপের জন্য তাদেরকে বজ্রের দ্বারা আঘাত করেন। তাদের ছাই থেকে পাপী মানবজাতির জন্ম হয়, যার মধ্যে টাইটান ও জাগ্রিয়াসের শরীর নিহিত। মানুষের আত্মাটি ডায়োনিসাসের অংশ, আর তাই তা স্বর্গীয়, কিন্তু শরীরটি ছিল টাইটান অংশের যা তার আত্মাকে বন্দি করে রাখে। এভাবে ঘোষণা করা হয় যে, পুনর্জন্মের চক্র বা মেটেমসাইকোসিসের মাধ্যমে আত্মা তার পোষকদেহের কাছে ১০ বার প্রবেশ করবে। শাস্তির পর জাগ্রিয়াসের বিচ্ছিন্ন অঙ্গগুলোকে অ্যাপোলো সচেতনভাবে সংগ্রহ করেন এবং এগুলোকে ডেলফির পবিত্র ভূমিতে সমাহিত করেন। পরের শতকগুলোতে, পুরাণের এই সংস্করণগুলোর বিকাশ ঘটে যেখানে অ্যাপোলোর দ্বারা জাগ্রিয়াসের অঙ্গগুলোর সমাহিতকরণের ফলে ডায়োনিসাসের পুনর্জন্ম ঘটে, এভাবে অ্যাপোলো তার ডায়োনিসিওডোটেস (ডায়োনিসাসের সম্প্রদায়ক) উপাধিটি লাভ করেন। অ্যাপোলো এই অঙ্গের বিচ্ছিন্নকরণের পুরাণে একটি গুরুত্বপূর্ণ ভূমিকা রাখেন কারণ তিনি এনকসমিক আত্মাকে মিলনের দিকে প্রত্যাবর্তনের প্রতিনিধিত্ব করেন।
ডায়োনিসাসের পুনর্জন্মের দুটি অর্ফিক গল্প আছে: একটিতে ডায়োনিসাসের পুনর্জন্ম ঘটে তার পিতা জিউসের উরুতে প্রবিষ্ট ডায়োনিসাসের হৃৎপিণ্ড থেকে, আরেকটি অনুসারে ডায়োনিসাসের পুনর্জন্ম ঘটে জিউসের সাথে মরণশীল নারী সেমিলির মিলনের মাধ্যমে। এই বিবরণগুলোর অনেকগুলোই ধ্রুপদী লেখকদের বিবরণ বিবরণ থেকে ভিন্ন। দামাস্কিয়াস বলেছেন যে, অ্যাপোলো "তাকে (ডায়োনিসাস) একত্রিত করেন এবং তাকে ফিরিয়ে আনেন"। খ্রিস্টীয় লেখক ফার্মিকাস ম্যাটারনাস তার গ্রন্থ অন দি এরর অফ প্রোফেন রেলিজিয়ন গ্রন্থে ভিন্ন বিবরণ দিয়েছেন। তিনি বলেন যে, জুপিটার ( জিউসের) উৎপত্তিগতভাবে ক্রিটের একজন মরণশীল রাজা ছিলেন (ইউহেমেরাসের ধারণা), আর ডায়োনিসাস তার পুত্র ছিলেন। ডায়োনিসাসকে হত্যা করা হয়েছিল, এবং তারপরে তাকে ভক্ষণ করা হয়েছিল। কেবল তার হৃৎপিণ্ডকেই এথেনা উদ্ধার করতে পারেন। এক ডায়োনিসাসের মত করে একটি জিপসামের মূর্তি (টাইটানরা নিজেদেরকে লুকিয়ে রাখতে জিপসাম ব্যবহার করত) বানানো হয় এবং তার মধ্যে তার হৃৎপিণ্ডটিকে স্থাপন করা হয়।
অরফিক থিওগনিসমূহে রয়েছে:
পরকাল
ডান|থাম্ব|300x300পিক্সেল| দক্ষিণ ইতালির [[পেটেলিয়া|পেটেলিয়ায় সোনার অরফিক ট্যাবলেট এবং কেস পাওয়া গেছে ( ব্রিটিশ মিউজিয়াম) ]] টিকে যাওয়া লিখিত টুকরোগুলো পরকাল সম্পর্কে বেশ কিছু বিশ্বাস প্রদর্শন করে যেগুলো ডায়োনিসাসের মৃত্যু এবং পুনরুত্থান সম্পর্কিত "অর্ফীয়" পৌরাণিক কাহিনীর অনুরূপ। ওলবিয়ায় পাওয়া হাড়ের ফলকে (খ্রিস্টপূর্ব ৫ম শতাব্দী) সংক্ষিপ্ত এবং রহস্যময় খোদাই করা লিপি পাওয়া যায়, যেমন: "জীবন. মৃত্যু. জীবন. সত্য. ডিও(নিসাস). অর্ফিক্স." ("Life. Death. Life. Truth. Dio(nysus). Orphics.")। এই হাড়ের ফলকের কার্যকারিতা অজানা।
থুরি, হিপ্পোনিয়াম, থেসালি এবং ক্রিটের (খ্রিস্টপূর্ব ৪র্থ শতাব্দী ও পরবর্তীকালের) সমাধিসমূহে পাওয়া স্বর্ণপাতার ফলকে মৃতদের উদ্দেশ্যে নির্দেশ (টোটেনপাস) পাওয়া যায়। যদিও এই পাতলা ফলকগুলোর লেখাগুলো প্রায়ই অত্যন্ত খণ্ডিত, সম্মিলিতভাবে তারা পরকালে যাবার একটি সাধারণ দৃশ্য উপস্থাপন করে। যখন কোন মৃত ব্যক্তি পাতালপুরীতে আসে, তখন সে বাধার সম্মুখীন হবে বলে আশা করা হয়। তাকে অবশ্যই লেথে নদীর জল (যা পান করলে মানুষ অতীতের সব ভুলে যায়, এছাড়া লেথে এর অর্থও স্মৃতিশক্তিহীনতা) পান না করার কথা মনে রাখতে হবে, কিন্তু নেমোসিনি নদীর (যা পান করলে মৃতের সব মনে পড়ে ও সে সর্বজ্ঞ হয়, এছাড়া নেমোসিন শব্দটি স্মৃতিকে নির্দেশ করে) জল পান করতে হবে। তাকে সূত্রমূলক অভিব্যক্তি প্রদান করা হয় যা দিয়ে তিনি নিজেকে পরকালের অভিভাবকদের কাছে উপস্থাপন করতে পারেন। "আমি পৃথিবী ও তারকাময় আকাশের পুত্র। আমি তৃষ্ণার্ত হয়ে মরছি; কিন্তু তাড়াতাড়ি আমাকে স্মৃতির হ্রদ থেকে ঠান্ডা জল পান করতে দাও।" অন্যান্য স্বর্ণপত্রে পাতালপুরীর শাসকদের উদ্দেশ্যে নির্দেশ দেখা যায়: হে একই দিনে তিনবার সুখী, এখন তুমি মারা গেছো, এবং এখন তুমি জীবন লাভ করেছ। পার্সিফোনকে বলো যে, বাক্কীয় ব্যক্তিটি তোমাকে মুক্ত করেছেন।
তিজারা
তিজারা (Tijara) ভারতের রাজস্থান রাজ্যের আলওয়ার জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯১ মিটার (৯৫৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে তিজারা শহরের জনসংখ্যা হল ১৯,৯১৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে তিজারা এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
ডাব্লিউডাব্লিউই টুকে
WWE 2K একটা গেমের সিরিজ যাতে ২০টির বেশি প্রোফেশনাল রেসলিং ভিডিও গেমস রয়েছে যেগুলো ভিজুয়্যাল কনসেপ্টস্ (visual concepts) এবং ইউকিইস্(Yuke's) দ্বারা নির্মিত| wwe 2k গেমসের প্রায় সব গেমের ডেভেলপার হলো এই দুই কোম্পানি| এই সিরিজের গেমগুলো বানানো হয় প্রোফেশনাল রেসলিং এর উপর ভিত্তি করে| এইসব গেমে থাকে ডাব্লিউডাব্লিউই এর বিভিন্ন ধরনের ম্যাচ এবং গল্প যা, ভিডিও গেমস আকারে খেলা যায় এবং উপভোগ করা যায়| এই সিরিজের গেমগুলো সব ত্রিমাত্রিক এবং যথেষ্ট ভালো গ্রাফিক্সের| গেমগুলো মূলত প্লেস্টেশনে খেলার জন্য তৈরী করা হয়েছিল যা পরবর্তিতে আরো বিভিন্ন ডিভাইসে ছড়িয়ে পরে| WWE 2K সিরিজের প্রথম গেমটি হলো WWF Smackown! যা ২০০০ সালে প্রকাশিত হয়| এই সিরিজের প্রায় ১৩ থেকে ১৪ টি গেম প্রকাশিত হয় THQ ও Yuke's দ্বারা| এইসব গেমে "2k" নামটি ছিল না এর পরের গেমগুলোতে এই টু.কে নামটি লক্ষ করা যায়| WWE 2K14, WWE 2K15, WWE 2K16, WWE 2K17- গেমগুলো সব "2k" ব্রান্ডের, এগুলো পাবলিস করে 2k Sports.
স্নিগ্ধা (ভারতীয় অভিনেত্রী)
স্নিগ্ধা একজন ভারতীয় অভিনেত্রী এবং গায়ক। তিনি গায়ক হিসাবে তার কেরিয়ার শুরু করেছিলেন এবং পরে আলা মোডালাইন্ডি দিয়ে টলিউডের একটি সুপরিচিত অভিনেত্রী হয়েছিলেন। তিনি তামিল ও কান্নাডা ছবিতেও অভিনয় করেছেন।
প্রাথমিক জীবন
স্নিগ্ধা অন্ধ্রপ্রদেশের রাজামুন্দ্রি  এলাকায় জন্মগ্রহণ করেন। - তার বাবা ডা. জগদীশ এবং মা গৃহিণী রাজেশ্বরীর। তিনি এলুরুতে সিআর রেড্ডি কলেজে এমবিএ করেছেন। সিনেমায় আসার আগে তিনি হায়দরাবাদের লজিক বাইটসে এইচআর ম্যানেজার হিসাবে কাজ করেছিলেন।
১২তম মেরিল-প্রথম আলো পুরস্কার
১২তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের দ্বাদশ আয়োজন। ২০০৯ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১০ সালের ৯ই এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন ফেরদৌস আহমেদ, চঞ্চল চৌধুরী ও মোশাররফ করিম।
স্নিগ্ধা (ভারতীয় অভিনেত্রী)
পেশা
অভিনয় ছাড়াও তিনি বিজ্ঞাপন, এবং স্বল্পদৈর্ঘ্য চলচ্চিত্রের জন্য সুর করেছেন। তিনি একজন গায়কও।
১২তম মেরিল-প্রথম আলো পুরস্কার
চলচ্চিত্র শাখায় থার্ড পারসন সিঙ্গুলার নাম্বার ও মনপুরা সর্বাধিক সাতটি করে মনোনয়ন লাভ করে এবং থার্ড পারসন সিঙ্গুলার নাম্বার একটি বিশেষ পুরস্কার-সহ সর্বাধিক পাঁচটি পুরস্কার অর্জন করে। চঞ্চল চৌধুরী মনপুরা চলচ্চিত্রের জন্য তারকা জরিপ ও সমালোচকদের বিচারে উভয় শাখায় সেরা অভিনেতা বিভাগে মনোনয়ন লাভ করেন এবং তারকা জরিপে পুরস্কার লাভ করেন। নুসরাত ইমরোজ তিশা থার্ড পারসন সিঙ্গুলার নাম্বার চলচ্চিত্রের জন্য তারকা জরিপ ও সমালোচকদের বিচারে উভয় শাখায় সেরা অভিনেত্রী বিভাগে মনোনয়ন লাভ করেন এবং সমালোচকদের বিচারে পুরস্কার লাভ করেন।
স্নিগ্ধা (ভারতীয় অভিনেত্রী)
পেশা
স্নিগ্ধা একটি টিভি ধারাবাহিক 'নিজামগা' তে বন্টি গারু (চক্রওয়াকম) এর একটি শিরোনাম গানের সুর দিয়ে সংগীতশিল্পী হিসাবে তার কেরিয়ার শুরু করেছিলেন। পরে তিনি 'সংভমী যুগে যুগে' অনিলের জন্য 'ভেলা ভেলা' গানটি দিয়ে প্লেব্যাক গায়িকা হয়েছিলেন। তিনি ওক্কারে (ইটিভি) তেও অংশ নিয়েছিলেন এবং ছোট পর্দায় জনপ্রিয়তা অর্জন করেছিলেন, তারপরে তিনি ওক্কের লিটল স্টার্সের জন্য অ্যাঙ্কর করেছিলেন। তিনি মার্কিন যুক্তরাষ্ট্র, মাসক্যাট, মালয়েশিয়া, যুক্তরাজ্য, রাজমন্দ্রি, চেন্নাই, নয়াদিল্লি, মুম্বই, বিজয়ওয়াদা, ভিজাগ, গুন্টুর, তিরুপতি ও হায়দরাবাদে অভিনয় করেছেন এবং বেশ কয়েকটি পপ অ্যালবাম প্রকাশ করেছেন।
১২তম মেরিল-প্রথম আলো পুরস্কার
টেলিভিশন শাখায় বিকল পাখির গান সর্বাধিক তিনটি বিভাগে মনোনয়ন লাভ করে এবং তিনটি পুরস্কার অর্জন করে। নুরুল আলম আতিক বিকল পাখির গান-এর জন্য সেরা নাট্যকার ও সেরা টিভি নির্দেশক বিভাগে দুটি মনোনয়ন লাভ করেন এবং দুটি পুরস্কার অর্জন করেন।
স্নিগ্ধা (ভারতীয় অভিনেত্রী)
পেশা
তিনি শুধুমাত্র তেলুগু ইন্ডাস্ট্রিতেই নয়, তামিল ও কান্নাদেও একজন মহিলা কৌতুক অভিনেতা এবং টমবয় চরিত্রে অভিনয় করেছিলেন।
পুরস্কার
তার ভালোমানের অভিনয়ের জন্যে ২০১৪ সালে জাতহা খালিজ চলচ্চিত্রের জন্যে মর্যাদাপূর্ণ নন্দী পুরস্কার জিতেছেন।
বিরল মৃত্তিকা মৌল
আন্তর্জাতিক বিশুদ্ধ ও ফলিত রসায়ন সংস্থার সঙ্গানুযায়ী, বিরল মৃত্তিকা মৌল বা 'বিরল মৃত্তিকা ধাতু হলো পর্যায় সারণির ১৭ টি মৌলের একটি সেট, আরো বিশদভাবে, ১৫ টি ল্যান্থানাইড মৌল এবং সেই সাথে স্ক্যানডিয়াম ও ইট্রিয়াম। স্ক্যানডিয়াম ও ইট্রিয়ামকে বিরল মৃত্তিকা মৌল হিসেবে বিবেচনা করা হয় কেননা এরা সেইরকম আকরিক কল্কে থাকতে চাওয়ার প্রবণতা দেখায় যেভাবে ল্যান্থানাইডগুলি থাকে এবং এরা ল্যান্থানাইডের মতই রাসায়নিক বৈশিষ্ট্য প্রদর্শন করে, যদিও এদের বৈদ্যুতিক ও চৌম্বকীয় বৈশিষ্ট্য ভিন্ন। কদাচিৎ, একটি প্রসর সঙ্গানুযায়ী, অ্যাক্টিনাইডকেও এদের অন্তর্ভুক্ত করা যায় কেননা এরা কিছু খনিজ, রাসায়নিক ও ভৌত (বিশেষ ভাবে, ইলেক্ট্রন শক্তিস্তর বিন্যাস) বৈশিষ্ট্য বিনিময় করে।
এদের এমন নাম সত্ত্বেও- এক্ষেত্রে তেজস্ক্রিয় প্রমিথিয়াম ব্যাতিক্রমি-ভূত্বকে এরা আপেক্ষিক ভাবে অঢেল, সিরিয়াম সহ, যা ৬৮ প্রতি-অংশ অঙ্কানুপাতে ২৫ তম সবচেয়ে প্রতুল উপাদান, তামার চেয়েও প্রতুল। যাইহোক, এদের ভূরাসায়নিক বৈশিষ্টের কারণে বিরল মৃত্তিকা উপাদানগুলি সাধারণত বিক্ষিপ্ত এবং সাধারণত বিরল মৃত্তিকা খনিজে ঘনীকৃত থাকেনা; তাই এদের অর্থনৈতিকভাবে কাজে লাগানোর উপযুক্ত আকরিক কল্কের সংখ্যা কম। প্রথম আবিষ্কৃত বিরল মৃত্তিকা আকরিক (১৭৮৭ সালে) ছিলো সিরিয়াম, ইট্রিয়াম, লোহা, সিলিকন ও অন্যান্য উপাদানে গঠিত খনিজ গ্যাডোলিনাইট। এই খনিজটি সুইডেনের ইটারবি নামক গ্রামের একটি খনি থেকে নিষ্কাসিত করা হয়; এই একটি অঞ্চল থেকে উদ্ভূত নামে চারটি বিরল মৃত্তিকা মৌলের, আরবিয়াম, টারবিয়াম, ইট্রিয়াম ও ইটারবিয়ামের নামকরণ করা হয়েছে।
তালিকা
বিরল মৃত্তিকা মৌল গুলিঃ
১২তম মেরিল-প্রথম আলো পুরস্কার
বিজয়ী ও মনোনীতদের তালিকা
থাম্ব|120px|[[সেরা টিভি অভিনেত্রী বিভাগে মেরিল-প্রথম আলো পুরস্কার|সেরা টিভি অভিনয়শিল্পী (নারী) বিভাগে বিজয়ী জয়া আহসান]] থাম্ব|120px|[[সেরা গায়ক বিভাগে মেরিল-প্রথম আলো পুরস্কার|সেরা কণ্ঠশিল্পী (পুরুষ) বিভাগে বিজয়ী হাবিব ওয়াহিদ]]
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
রঞ্জন মাদুগালে
১৯৮২ সালে শ্রীলঙ্কার অভিষেক টেস্ট ক্রিকেট ম্যাচের অন্যতম সদস্য হবার গৌরব অর্জন করেন। পরবর্তীতে ১৯৯৩ সালে আইসিসি’র ম্যাচ রেফারির ভূমিকায় অবতীর্ণ হন।
খেলোয়াড়ী জীবন
মাদুগালে ১৯৭৯ সালে আইসিসি ট্রফি’র চূড়ান্ত খেলায় কানাডা ক্রিকেট দলের বিপক্ষে আন্তর্জাতিক খেলায় অভিষিক্ত হন। ১৯৭৯ সালের প্রুডেন্সিয়াল বিশ্বকাপের ৯ম খেলায় ভারতের বিপক্ষে একদিনের আন্তর্জাতিকে রঞ্জন গুণতিলেকে’র সাথে তারও একযোগে অভিষেক ঘটে। খেলায় তিনি ২০ বল খেলে মাত্র ৪ রান সংগ্রহ করে মহিন্দর অমরনাথের বলে উইকেট-রক্ষক সুরিন্দর খান্না’র হাতে ধরা পড়ে প্যাভিলিয়নে ফেরত যান। তা স্বত্ত্বেও তার দল ৪৭ রানের ব্যবধানে জয়ী হয়ে বড় ধরনের অঘটন ঘটায়।
ম্যাচ রেফারি
খেলোয়াড়ী জীবন থেকে অবসর গ্রহণের পর তিনি একটি বহুজাতিক প্রতিষ্ঠানে বিপণন নির্বাহীর দায়িত্ব পালন করেন। কিন্তু ক্রিকেট মাঠের প্রতি তার আসক্তি আরও বৃদ্ধি পেতে থাকে। এরফলে ১৯৯৩ সালে আন্তর্জাতিক ক্রিকেট কাউন্সিল কর্তৃক ম্যাচ রেফারি হিসেবে মনোনীত হন। আইসিসি’র সুনাম ও মর্যাদা বৃদ্ধিতে তিনি কাজ করতে থাকেন।
২০০১ সাল থেকে তিনি আইসিসি’র প্রধান ম্যাচ রেফারি হিসেবে কার্যসম্পাদন করে যাচ্ছেন। এ পর্যন্ত তিনি ৭৭ টেস্ট ও ১৬৯ একদিনের আন্তর্জাতিকে রেফারির দায়িত্বে ছিলেন যা তার অংশগ্রহণকৃত মোট খেলার চেয়েও বেশি। ১৯৯৯-২০০০ মৌসুমে অস্ট্রেলিয়ায় ভারতের সফরকালে এশীয় দলের বিপক্ষে অবস্থান নিয়ে বিতর্কে পরিণত হয়েছিলেন তিনি।
মুজাফফরাবাদ হত্যাকাণ্ড
পটভূমি
মুজাফফারাবাদ গ্রামটি চট্টগ্রাম জেলার পটিয়া উপজেলার দক্ষিণ পূর্ব সীমান্তে, খারনা ইউনিয়নে অধীন অবস্থিত। ১৯৭১ সালে পটিয়া থানার অধীনে মুজফফারাবাদ অন্যতম প্রধান হিন্দু গ্রাম ছিল। ১৯৭০ সালের নির্বাচনে মুজাফফরাবাদের ৯৫% ভোটার আওয়ামী লীগের পক্ষে ভোট দিয়েছিলেন। ২৫ শে মার্চ সেনাবাহিনী দমন শুরু হলে চট্টগ্রামের বহু লোক মোজাফফারাবাদে তাদের আত্মীয়ের বাড়িতে আশ্রয় নিয়েছিলেন। ১ এপ্রিল পাকিস্তানি হানাদার বাহিনী পটিয়ায় বোমা মেরে এবং পরবর্তীকালে চট্টগ্রাম জেলার দক্ষিণাঞ্চল নিয়ন্ত্রণে নেয়। তারা দোহাজারী ও পটিয়ায় শিবির স্থাপন করে। পটিয়ায় পাকিস্তানি দখলদার সেনা প্রাথমিক প্রশিক্ষণ ইনস্টিটিউটে শিবির স্থাপন করেছিল। নিরস্ত্র গ্রামবাসীদের গ্রেপ্তার এবং শিবিরে তাদের জ্বালিয়ে দিত। পিটিআই মাঠের নিচে অনেককে মেরে কবর দেওয়া হয়েছিল।
এপ্রিলের শেষের দিকে, খারনা এবং এলাহাবাদ গ্রাম থেকে রাজাকাররা হিন্দু গ্রামে নির্যাতন ও লুটপাটের জন্য টার্গেট করেছিল। তাদের গ্রামে ঘন ঘন দেখা যেতে শুরু করার সাথে সাথে বয়োজ্যৈষ্ঠ সবাই একটি গ্রাম প্রতিরক্ষা ব্যবস্থা স্থাপনের সিদ্ধান্ত নিয়েছিল। গ্রামের সীমান্তে বিশ টি শিবির স্থাপন করা হয়েছিল, প্রত্যেকের জন্য চৌকোশ বিশ পুরুষ ছিল। কোনও আক্রমণ হলে শিবিরের পুরুষরা আতঙ্ক তৈরি করে যাতে অন্যান্য শিবিরের পুরুষরা একত্র হয়ে আক্রমণকারীদের প্রতিরোধ করে। শিবিরগুলির সর্বাত্মক নজরদারির জন্য গ্রামবাসী রাজাকারদের আক্রমণকে অনেকবার ব্যর্থ করতে পেরেছিল। ব্যর্থ হয়ে, রাজাকাররা দোহাজারী শিবিরে পাকিস্তানি দখলদার সেনাদেরকে মুজাফফারাবাদ আক্রমণ করার জন্য রাজি করায়।
ঘটনাবলী
৩ মে, ভোর ৫ টা ২০ মিনিটের দিকে মুজাফফারাবাদের লোকেরা যখন ঘুমিয়ে ছিল, তখন পাকিস্তানি সামরিক বাহিনী এবং রাজাকাররা তিন দিক থেকে গ্রামটিকে ঘিরে ফেলে। সকালে হালকা বৃষ্টি হয়। সকাল ৭ টার দিকে পাকিস্তানি সেনাবাহিনী সামরিক ট্রাকে করে গ্রামে প্রবেশ করে। সকাল আটটার দিকে তারা ঘরে ঘরে গিয়ে গ্রামবাসীদের হত্যা শুরু করে।
সত্তর বছর বয়সী রজনী সেন সে সময় দেশের শান্তি ও সমৃদ্ধির জন্য রামায়ণ পাঠ করছিলেন। পাকিস্তানি সেনাবাহিনী এবং রাজাকাররা সে জায়গায় উপস্থিত হলে, তিনি তাদের অতিথি হিসাবে বসেন। রাজাকারদের একজন সেনকে জয় বাংলা বলতে বললেন। তিনি জয় বাংলা উচ্চারণ করার সাথে সাথেই একজন পাকিস্তানি সৈনিক তার রাইফেলের পিপা রজনী সেনের গলায় ঢুকিয়ে গুলি করে হত্যা করে। গীতা থেকে আবৃত্তি করছিলেন ৭৫ বছর বয়সী নবীন সাধু, একইভাবে তাকে গুলি করে হত্যা করা হয়েছিল। আক্রমণকারীরা গ্রামের পুরোহিতকে ঘিরে ফেলে এবং তাদের পূজা করার মূর্তিগুলো ভাঙতে বাধ্য করে। এরপরে পুরোহিতদের গুলি করে হত্যা করা হয়েছিল।
সমাজ সেবক নির্মল সেনকে তার বাবা উপেন্দ্রলাল সেনের সাথে কাছের ধান ক্ষেতে টেনে নিয়ে যায়। সেখানে তাদের গামছা দিয়ে বেঁধে গুলি করে হত্যা করা হয়। গ্রামের পুকুরে মাছ ধরতে শুরু করা মোজাফফারাবাদ উচ্চ বিদ্যালয়ের শিক্ষক রায়মোহানকে তার ছেলের সাথে মাছের জালে বেঁধে এবং পরে তাকে গুলি করে হত্যা করা হয়।
যে গ্রামবাসীরা আত্মগোপনে ছিল, যখন পাকিস্তানি দখলদার সেনা হত্যাকাণ্ড চালাচ্ছিল তখন রাজাকারদের একেকটি দলে ভাগ করে দেয়া হয়। তারা হিন্দু বা মুসলমান কিনা তা পরীক্ষা করার জন্য গ্রামবাসীদের কালেমা তেলাওয়াত করতে বলে। যখন তারা ব্যর্থ হয়েছিল, তাদের জবাই করে হত্যা করা হয়েছিল।
ভবিষ্যৎ ফল
দুপুর ২ টা অবধি এই হত্যাকাণ্ড চলছে। পাকিস্তানি সেনাবাহিনী চলে যাওয়ার পরে স্থানীয় রাজাকাররা বাকী বাড়িগুলি লুট করে। ৩ মে গণহত্যার পরেও লক্ষ্যবস্তু হত্যা অব্যাহত ছিল। ৭ই বা ৮ই মে, নাটুন চন্দ্র চৌধুরীকে এলাহাবাদ থেকে কয়েকজন রাজাকার নির্মমভাবে পিটিয়ে হত্যা করে। এর কিছুদিন পর মুজাফফরাবাদ উচ্চ বিদ্যালয়ের শিক্ষক বারেন রায় চৌধুরীকে হত্যা করা হয়। তিনি তার অসুস্থ মায়ের ওষুধ কিনতে জোয়ারা মুনসিরহাটে গিয়েছিলেন। ফেরার পথে মোহাম্মদপুরের নিকটে রাজাকাররা তাকে হত্যা করে।
স্মারক
প্রতি বছর মুজফফারাবাদের লোকেরা শহীদের প্রতি শ্রদ্ধা জানিয়ে ৩মে উদ্‌যাপন করে। শহীদদের স্মরণে সারা দিন বক্তৃতা, সেমিনার ও সাংস্কৃতিক অনুষ্ঠান অনুষ্ঠিত হয়। ২০১০ সালে একটি নতুন স্মৃতিসৌধ নির্মিত হয়েছে। গণ সমাধিস্থল সংরক্ষণের জন্য কোন উদ্যোগ নেওয়া হয়নি।
বুলগেরিয়া
থাম্ব|262x262পিক্সেল|বুলগেরিয়ার টপোগ্রাফিক মানচিত্র বুলগেরিয়া (বুলগেরীয় ভাষায়: България ব্যেল্‌গারিয়া আ-ধ্ব-ব: [bɤlˈgarijə]), সরকারী নাম বুলগেরিয়া প্রজাতন্ত্র (বুলগেরীয় ভাষায়: Република България রেপুব্লিকা ব্যেল্‌গারিয়া আ-ধ্ব-ব: [rɛˈpubliˌkə bɤlˈgarijə]), দক্ষিণ-পূর্ব ইউরোপ মহাদেশের একটি রাষ্ট্র। দেশটি বলকান উপদ্বীপের পূর্ব পার্শ্বে ইউরোপ ও এশিয়ার ঐতিহাসিক সঙ্গমস্থলে অবস্থিত। এর পূর্বে কৃষ্ণ সাগর, দক্ষিণে গ্রিস ও তুরস্ক, পশ্চিমে সার্বিয়া ও মন্টিনেগ্রো এবং ম্যাসিডোনিয়া, এবং রোমানিয়া অবস্থিত। এখানে প্রায় ৭৭ লক্ষ লোকের বাস। সোফিয়া বুলগেরিয়ার রাজধানী ও বৃহত্তম শহর।
বুলগেরিয়া পর্বত, নদনদী ও সমভূমির দেশ। উত্তর বুলগেরিয়ার পূর্ব-পশ্চিম বরাবর বলকান পর্বতমালা প্রসারিত। বলকান পর্বতমালার নামেই অঞ্চলটির নাম হয়েছে বলকান। তবে বুলগেরীয়রা এগুলিকে Stara Planina বা প্রাচীন পর্বতমালা নামে ডাকে। ইউরোপের দ্বিতীয় দীর্ঘতম নদী দানিউব বুলগেরিয়ার উত্তর সীমান্ত গঠন করেছে।
পশ্চিমে সোফিয়া এবং পূর্বে কৃষ্ণ সাগর পর্যন্ত নিম্নভূমিটি গোলাপের উপত্যকা নামে পরিচিত। তিন শতাব্দীরও বেশি সময় ধরে এখানকার কৃষকেরা কাজালনুক গোলাপের চাষ করে আসছেন। এই গোলাপের তৈল নির্যাস অত্যন্ত দুর্লভ এবং বুলগেরিয়ার অন্যতম রপ্তানি পণ্য। বুলগেরিয়ার পূর্বে কৃষ্ণ সাগরের উপকূল উত্তরে খাড়া পার্বত্য ঢাল থেকে দক্ষিণে বালুকাময় সৈকতে নেমে এসেছে। এখানকার পর্যটন কেন্দ্রগুলিতে সারা বিশ্ব থেকে লোক বেড়াতে আসে। উত্তরের পর্বতমালাতে শীতকালে ভারী বরফ পড়ে; ফলে শীতকালীন ক্রীড়ার জমজমাট আসর বসে এখানে।
ইউরোপ ও এশিয়ার মধ্যস্থলে অবস্থিত হওয়ায় বুলগেরিয়াকে নিয়ে বহু শক্তির প্রতিদ্বন্দ্ব্বিতা হয়েছে। বহু শতাব্দী ধরে এটি একটি স্বাধীন রাজ্য ছিল। মধ্যযুগে এসে দীর্ঘ সময় ধরে একটি প্রধান শক্তি ছিল। প্রথম বুলগেরীয় সাম্রাজ্যের সময় (৬৩২/৬৮১—১০১৮) এখানকার শাসকেরা বলকান উপদ্বীপের অধিকাংশ এলাকা শাসন করেছেন। এখানকার খ্রিস্টান অর্থডক্স ধর্ম, সংস্কৃতি দক্ষিণ ও পূর্ব ইউরোপীয় বহু স্লাভীয় জাতিকে প্রভাবিত করেছে। পূর্ব ইউরোপের ভাষাগুলির লিখন পদ্ধতিতে প্রচলিত সিরিলীয় লিপি বুলগেরিয়াতেই উদ্ভাবিত হয়। দ্বিতীয় বুলগেরীয় সাম্রাজ্যের অবক্ষয়ের শেষে ১৩৯৩ সালে দেশটি উসমানীয় সাম্রাজ্যের অধীনে আসে। প্রায় ৫০০ বছর উসমানীয় সাম্রাজ্যের অধীনে শাসিত হবার পর ১৮৭৮ সালে সান স্তেফানোর চুক্তির মাধ্যমে বুলগেরিয়া একটি সাংবিধানিক রাজতন্ত্র হিসেবে প্রতিষ্ঠা লাভ করে। ১৯১২-১৯১৩ সালের প্রথম বলকান যুদ্ধে জয়ী হলেও ২য় বলকান যুদ্ধে দেশটি হেরে যায় এবং গ্রিস, সার্বিয়া ও রোমানিয়ার কাছে অনেক এলাকা হারায়।
দ্বিতীয় বিশ্বযুদ্ধের পর সোভিয়েত ইউনিয়নের সেনারা দেশটির দখলে ছিল। এসময় সোভিয়েত সরকারের সমর্থনে একটি সাম্যবাদী সরকার প্রতিষ্ঠিত হয়। সাম্যবাদী শাসনের সময় বুলগেরীয় নেতারা প্রধানত কৃষিভিত্তিক দেশটির অর্থনীতির আধুনিকায়নের লক্ষ্যে একটি শিল্পায়ন প্রকল্প শুরু করেন। ১৯৮৯ সালে গণতান্ত্রিক সংস্কারের আগ পর্যন্ত বুলগেরিয়া একটি সাম্যবাদী রাষ্ট্র ছিল। ১৯৯০ সালে বুলগেরিয়াতে যুদ্ধের পর প্রথমবারের মত বহুদলীয় নির্বাচন অনুষ্ঠিত হয় এবং এর নাম গণপ্রজাতন্ত্রী বুলগেরিয়া থেকে বদলে বুলগেরিয়া প্রজাতন্ত্র রাখা হয়।
জনসংখ্যা
বুলগেরিয়ার ৮০%-এর বেশি লোক বুলগেরীয় অর্থোডক্স গির্জার খ্রিস্টধর্মের অনুসারী বা এর সাথে সম্পর্কিত। প্রায় ১২% লোক ইসলাম ধর্মের অনুসারী। মূলত উসমানীয় সাম্রাজ্যের শাসনামলে আগত তুর্কি বসতিস্থাপকদের মধ্যে ইসলাম প্রচলিত।
বুলগেরীয় ভাষা বুলগেরিয়ার সরকারি ভাষা এবং এই ভাষাতে দেশটির প্রায় ৮৫% লোক কথা বলে। সংখ্যালঘু ভাষাগুলির মধ্যে তুর্কি, আলবেনীয়, আর্মেনীয়, গাগাউজ, গ্রিক, ম্যাসেডোনীয় এবং রোমানীয় ভাষা উল্লেখযোগ্য। এছাড়াও বুলগেরিয়াতে জিপসি বা রোমানি ভাষা ব্যবহারকারী একটি উল্লেখযোগ্য জনগোষ্ঠী বাস করে। আন্তর্জাতিক কর্মকাণ্ডে রুশ, জার্মান এবং ইংরেজি ভাষা ব্যবহার করা হয়।
সার্বীয় উইকিপিডিয়া
সার্বীয় উইকিপিডিয়া Википедија на српском језику, Vikipedija na srpskom jeziku) হচ্ছে অনলাইন বিশ্বকোষ উইকিপিডিয়ার সার্বীয় ভাষার সংস্করণ। সার্বীয় উইকিপিডিয়া ২০০৩ সালে যাত্রা শুরু করে এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। সার্বীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
সার্বীয় উইকিপিডিয়া সিরিলিক এবং লাতিন লিপির মধ্যে রূপান্তর করতে ঝেংজহুর ক্যারেক্টার ম্যাপিং প্রোগ্রাম ব্যবহার করে।
ইতিহাস
২০০৩ সালের ১৬ ফেব্রুয়ারি সার্বো-ক্রোয়েশীয় উইকিপিডিয়াকে ভেঙে ক্রোয়েশীয় উইকিপিডিয়ার সঙ্গে সার্বীয় উইকিপিডিয়া তৈরি করা হয়। ২০০৩ সালের ২২ এপ্রিল একজন অজানা ব্যবহারকারী আইপি ঠিকানা 80.131.158.32 থেকে (সম্ভবত ফ্রেইবুরগ, জার্মানি থেকে) প্রধান পাতাটি ইংরেজি উইকির থেকে অনুবাদ করে তৈরি করেন। ব্যবহারকারী নিকোলা স্মোলেন্সকি ২৪ মে অনুবাদ শেষ করেন।
২০০৩ সালের সেপ্টেম্বরে স্মোলেনস্কি প্রধান পাতার প্রস্তুত করেন এবং কিছু প্রয়োজনীয় নিবন্ধ অসম্পূর্ণভাবে তৈরি করেন। অক্টোবর ২০০৩ সার্বীয় আইটি ম্যাগাজিন স্ভেত কম্পিউতেরা (Svet kompjutera), উইকিগুলি এবং উইকিপিডিয়া সম্পর্কে তার প্রবন্ধ প্রকাশ করলে অনেক নতুন নিবন্ধিত ও অনিবন্ধিত ব্যবহারকারী তৈরি হয়। একই সময়ে স্মোলেনস্কি ব্যবহারকারী ইন্টারফেস সার্বীয় ভাষায় অনুবাদ করেন।
বৈচিত্র্য
সার্বীয় ভাষা দুটি বর্ণমালা ব্যবহার করে। একটি সিরিল্লিক লিপি এবং অপরটি লাতিন বর্ণমালা। একাভিয়ান এবং এজেভিয়ান নামে এর দুটি স্বীকৃত উচ্চারণরীতি আছে। এই লিপি এবং উচ্চারণ সমূহ মিলে মোট চারটি লেখ্যরূপ আছে। একাভিয়ান সিরিল্লিক, ইজেকাভিয়ান সিরিল্লিক, একাভিয়ান লাতিন, ইজেকাভিকাভিয়ান লাতিন। যখন সার্বীয় উইকিপিডিয়া প্রতিষ্ঠা করা হয় তখন শুধুমাত্র সিরিল্লিক বর্ণমালা ব্যবহার করা হতো। যেহেতু সার্বীয় জনগোষ্ঠী ব্যাপকভাবে এই দুই বর্ণমালা ব্যবহার করে তাই সিরিল্লিক ও লাতিন দুই লিপি সমান্তরালে ব্যবহারের একটি উদ্যোগ নেয়া হয়। প্রথম উদ্যোগে ইন্টারনেট বট ব্যবহার করে সকল নিবন্ধ প্রতিবর্ণীকরন করা হয়। প্রযুক্তিগত সমস্যার কারণে এটা বন্ধের আগে প্রায় এক হাজার নিবন্ধ লাতিন বর্ণমালায় অনুবাদ করা হয়। চীনা উইকিপিডিয়ার একটি মডেলের সমর্থনে এই ধারণাটি পরে ত্যাগ করা হয়। কয়েকমাস পরে সফটওয়্যার পূর্ণতা লাভ করে এবং বর্তমানে সকল ব্যবহারকারী প্রতিটি নিবন্ধের শীর্ষে দুটো বর্ণমালা নির্বাচনের বিকল্প দেখতে পায়। কোন কোন শব্দ প্রতিবর্ণীকরন করা উচিত হবেনা তার জন্য বিশেষ ট্যাগ ব্যবহার করা হয় (যেমন বিদেশি ভাষায় লেখা নাম)। প্রতিবর্ণীকরন না করার জন্যে যে ট্যাগ ব্যবহার করা হয়:
সামান্য কিছু অপ্রধান প্রযুক্তিগত সমস্যা ব্যতীত সিরিল্লিক লাতিন প্রতিবর্ণীকরন সফলভাবে কাজ করে।
একাভিয়ান, ইজেকাভিয়ান রূপান্তর এখনো সম্পূর্ণ হয়নি কারণ এটা অনেক বেশি জটিল। নানাবিধ বাঁধা থাকা সত্ত্বেও চারটি সার্বীয় লেখ্যরূপ নিয়ে সমান্তরালে কাজ করার এটাই প্রথম সফল উদ্যোগ।
সম্প্রদায়
২০০৫ সালের ১৫ ফেব্রুয়ারি মঙ্গলবার এক পরিচয়মূলক জমায়েতের পর থেকে সার্বীয় উইকি সম্প্রদায় নিয়মিত জমায়েত হয়। ২০১৩ সালের সেপ্টেম্বর পর্যন্ত তারা ২৫৩ টি সম্মিলনের আয়োজন করে যার, অধিকাংশ বেলগ্রেদে এবং ডজনখানেক নোভি সাদে আয়োজন করা হয়।
তারা একে অন্যের বাসায়, বার, রেস্তোরাঁ, পার্কে মিলিত হতে থাকে। ২০০৫ এর শেষের দিক হতে তারা বেলগ্রেদ যুব কেন্দ্রে মিলিত হতে থাকে। কেন্দ্রটি বিনামূল্যে তাদের জমায়েত হওয়ার সুযোগ দিয়ে থাকে। ২ ডিসেম্বর ২০০৫ সালে সম্প্রদায়ের সদস্যগণ উইকিমিডিয়া ফাউন্ডেশন এর আঞ্চলিক শাখা উইকিমিডিয়া সার্বীয়া ও মন্টেনেগ্রো (Викимедија Србије и Црне Горе) প্রতিষ্ঠা করে। সেসময়ে এটা ছিলো পঞ্চম স্থানীয় উইকিমিডিয়া ফাউন্ডেশন চ্যাপ্টার।
২০০৬ সালে মন্টেনেগ্রোর স্বাধীনতার আন্দোলন শুরু হলে চ্যাপ্টারটি ভেঙে যায় এবং উইকিমিডিয়া সার্বীয়া (Викимедија Србије / Vikimedija Srbije) নাম গ্রহণ করে। এটি বেসরকারি, অবিভক্ত,  অলাভজনক প্রতিষ্ঠান হিসেবে নিবন্ধিত। একই বছরের ডিসেম্বরে সার্বীয়া চ্যাপ্টার দক্ষিণ পূর্ব ইউরোপের জন্যে প্রথম উইকিমিডিয়া আঞ্চলিক সম্মেলনের আয়োজন করে।  পরবর্তী বছরগুলোতে চ্যাপ্টারটি আরো তিনটি আঞ্চলিক সম্মেলনের আয়োজন করে।
চর কিং ইউনিয়ন
চর কিং বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
অবস্থান ও সীমানা
হাতিয়া উপজেলার মূল দ্বীপের উত্তর-পশ্চিমের উপদ্বীপে চর কিং ইউনিয়নের অবস্থান। এ ইউনিয়নের দক্ষিণে হাতিয়া চ্যানেল ও জাহাজমারা ইউনিয়ন; পূর্বে হাতিয়া চ্যানেল, হাতিয়া পৌরসভা ও সুখচর ইউনিয়ন; উত্তরে মেঘনা নদী, সুবর্ণচর উপজেলার চর ওয়াপদা ইউনিয়ন ও লক্ষ্মীপুর জেলার রামগতি উপজেলার চর গাজী ইউনিয়ন এবং পশ্চিমে হাতিয়া চ্যানেল ও ভোলা জেলার মনপুরা উপজেলার মনপুরা ইউনিয়ন অবস্থিত।
প্রশাসনিক কাঠামো
চর কিং ইউনিয়ন হাতিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।
মেহরিন আনোয়ার রাজা
মেহরিন আনোয়ার রাজা হচ্ছেন একজন পাকিস্তানি রাজনীতিবিদ যিনি ২০০৮ থেকে ২০১৩ সাল পর্যন্ত পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।
রাজনৈতিক জীবন
মেহরিন আনোয়ার রাজা ২০০২ সালে পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান পিপলস পার্টির প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদে পুনরায় নির্বাচিত হয়েছিলেন। তিনি প্রধানমন্ত্রী ইউসুফ রাজা গিলানির কেন্দ্রীয় মন্ত্রিসভায় অন্তর্ভুক্ত ছিলেন এবং তাকে সংসদীয় স্বরাষ্ট্র মন্ত্রী করা হয়েছিল।
ক্যাপ্টেন অ্যামেরিকা: দ্য ফার্স্ট অ্যাভেঞ্জার
ক্যাপ্টেন আমেরিকা: দ্য ফার্স্ট অ্যাভেঞ্জার (Captain America: The First Avenger) হচ্ছে ২০১১ সালে মুক্তিপ্রাপ্ত মার্ভেল কমিকস চরিত্রের ক্যাপ্টেন আমেরিকা সমন্বিত একটি আমেরিকান অ্যাকশনধর্মী সুপারহিরো চলচ্চিত্র। এটি মার্ভেল স্টুডিওস দ্বারা প্রযোজিত এবং প্যারামাউন্ট পিকচার্স দ্বারা বণ্টিত হয়। চলচ্চিত্রটি ২০১২ সালের দ্য অ্যাভেঞ্জার্স চলচ্চিত্রের প্রিক্যুয়াল এবং মার্ভেল সিনেম্যাটিক ইউনিভার্সের পঞ্চদশ চলচ্চিত্র। এর চিত্রনাট্য রচনা ও পরিচালনা করেছেন জো জনস্টন।
জিওফ কুক
ঘরোয়া প্রথম-শ্রেণীর ইংরেজ কাউন্টি ক্রিকেটে ডারহাম ও নর্দাম্পটনশায়ার এবং দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম বোলিংয়ে পারদর্শী ছিলেন জিওফ কুক।
প্রথম-শ্রেণীর ক্রিকেট
মিডলসবোরা হাই স্কুলে অধ্যয়ন করেছেন তিনি। ১৯৭১ সাল থেকে ১৯৯০ সাল পর্যন্ত জিওফ কুকের প্রথম-শ্রেণীর খেলোয়াড়ী জীবন চলমান ছিল। কাউন্টি ক্রিকেটে নর্দাম্পটনশায়ারের পক্ষে খেলতেন। রবিন বয়েড-মসের সাথে সপ্তম উইকেট জুটিতে ৩৪৪ রান তুলেন। অদ্যাবধি তাদের এ সংগ্রহটি নর্দাম্পটনশায়ারের রেকর্ড হিসেবে চিত্রিত হয়ে আছে।
পরবর্তীতে নর্দাম্পটনশায়ার ছেড়ে ডারহামের পক্ষে খেলেন। এ সময়ে দলটি প্রথম-শ্রেণীর ক্রিকেটের মর্যাদাপ্রাপ্ত হয়। কাউন্টি দলটির প্রথম অধিনায়ক ছিলেন তিনি।
ক্রিকেট লেখক কলিন বেটম্যান মন্তব্য করেন যে, সতীর্থ পেশাদার খেলোয়াড়দের কাছে সেরা উদীয়মান খেলোয়াড়ের উদাহরণ ছিলেন। ১৯৮২ সালে দক্ষিণ আফ্রিকায় প্রথমবারের মতো বিদ্রোহী দলের গমনের ফলে আন্তর্জাতিক অঙ্গনে খেলার সেরা সুযোগ পান। কিন্তু, কাউন্টি ক্রিকেটে নিয়মিত সাফল্য পেলেও টেস্টে এ ধারা বহমান রাখতে পারেননি।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন জিওফ কুক। ১৭ ফেব্রুয়ারি, ১৯৮২ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২ জানুয়ারি, ১৯৮৩ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। সমগ্র খেলোয়াড়ী জীবনে তেরোটি টেস্ট ইনিংস খেললেও মাত্র দুইবার পঞ্চাশোর্ধ্ব রানের ইনিংস খেলতে পেরেছিলেন।
অবসর
কাউন্টি ক্রিকেটে উদ্বোধনী ব্যাটসম্যান হিসেবে খেললেও ইংরেজ ক্রিকেটে প্রশাসক ও কোচ হিসেবেই অধিক দক্ষতার স্বাক্ষর রাখেন। কাউন্টিতে যুব একাডেমি পরিচালনা করার পর মার্চ, ২০০৭ সালে মার্টিন মক্সনের পদত্যাগের পর প্রথম একাদশের কোচ হিসেবে নিযুক্তি লাভ করেন। কুকের পরিচালনায় ডারহাম দল ২০০৭ সালে লর্ডসে ক্লাবের ইতিহাসে প্রথমবারের মতো বড় ধরনের শিরোপা বিজয় করে। ২০০৮ সালে প্রথমবারের মতো কাউন্টি চ্যাম্পিয়নশীপের শিরোপা বিজয়ী হয়। কেন্টের বিপক্ষে এ জয়ে উৎফুল্ল জিওফ কুক মন্তব্য করেন যে, আমি মনে করি যে, সম্ভবতঃ এটিই আমার সর্বাধিক গৌরবময় দিক। ২০০৯ সালেও একই ধারা অব্যাহত থাকে।
প্রফেশনাল ক্রিকেটার্স অ্যাসোসিয়েশনের (পিসিএ) সভাপতি ও সচিবের যৌথ দায়িত্ব পালন করছেন। ব্যক্তিগত জীবনে বিবাহিত তিনি। অ্যানা নাম্নী এক কন্যা ও অ্যান্ড্রু নামীয় এক পুত্র রয়েছে।
ফ্রান্স জাতীয় অনূর্ধ্ব-২৩ ফুটবল দল
ল্য ব্লু নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ফ্রান্সের রাজধানী প্যারিসে অবস্থিত। বর্তমানে এই দলের ম্যানেজারের দায়িত্ব পালন করছেন সিলভাঁ রিপোল এবং অধিনায়কের দায়িত্ব পালন করছেন তিগ্রেসের আক্রমণভাগের খেলোয়াড় অঁদ্রে-পিয়ের জিনিয়াক।
রঁদাল কলো মুয়ানি, নাতানায়েল এমবুকু, অঁদ্রে-পিয়ের জিনিয়াক, ক্লেমঁ মিশেলাঁ এবং স্তেফান বাজিকের মতো খেলোয়াড়গণ ফ্রান্সের অনূর্ধ্ব-২৩ দলের জার্সি গায়ে মাঠ কাঁপিয়েছেন।
আবিদ আজাদ
আবিদ আজাদ বাংলা ভাষার একজন আধুনিক কবি। তিনি বাংলাদেশের বিংশ শতাব্দীর কবিতার ইতিহাসে সত্তর দশকের সঙ্গে চিহ্নিত। তার কবিতা লিরিকধর্মী, অনুচ্চকণ্ঠ এবং চিত্রময়। তিনি শিল্পতরু সাহিত্য পত্রিকার প্রকাশক ছিলেন।
কবি জীবন
১৯৫২ খ্রিষ্টাব্দের ১৬ নভেম্বর কিশোরগঞ্জ জেলার চিকনিরচরে তিনি জন্মগ্রহণ করেন। সত্তরের কালপর্বে কবিতার ভুবনে আবিদ আজাদের (১৯৫২-২০০৫) আবির্ভাব। প্রথম কাব্যগ্রন্থ ঘাসের ঘটনা (১৯৭৬) প্রকাশের সঙ্গে সঙ্গেই তরুণতম কবি হিসেবে পাঠক ও বোদ্ধা মহলের দৃষ্টি আকর্ষণ করতে সমর্থ হন। ষাটের দশকের সংগ্রাম, সংঘাত, আন্দোলন, একাত্তরের মুক্তিযুদ্ধ সত্তরের কবিদের মানস গঠনে ক্রিয়াশীল ছিল। তিনি সাহিত্যের কাগজ ‘শিল্পতরু’র সম্পাদক ছিলেন।
প্রকাশিত গ্রন্থাদি
তাঁর প্রথম প্রকাশিত কাব্যগ্রন্থের নাম “ঘাসের ঘটনা”। এটি খ্রিষ্টাব্দেসালে প্রকাশিত হয়। “বনতরুদের মর্ম” তাঁর দ্বিতীয় কাব্যগ্রন্থ, এটি প্রকাশিত হয় ১৯৭৮ খ্রিষ্টাব্দে। নিম্নোক্ত গ্রন্থাবলী ছাড়াও তার আরো কিছু বই রয়েছে।
পুরস্কার ও সন্মাননা
তিনি তার কবিতার জন্য বঙ্গবন্ধু সাহিত্য পুরস্কার (১৯৭৬), শহীদ জিয়া স্মৃতি পুরস্কার (১৯৮৩), আমি তুমি ও সে পুরস্কার (১৯৮৪), চারণ সাহিত্য পুরস্কার (১৯৮৬), আবুল হাসান স্মৃতি পুরস্কার (১৯৮৯), মাইকেল মধুসূদন একাডেমি পুরস্কার (১৯৯৪, পশ্চিমবঙ্গ) লাভ করেন। ২০১৮ সালে মরণোত্তর সা’দত আলি আখন্দ সাহিত্য পুরস্কার লাভ করেন।
মৃত্যু
তিনি ২০০৫ সালের ২২ মার্চ ৫২ বছর বয়সে ঢাকার শমরিতা হাসপাতালে মৃত্যুবরণ করেন।
ভ্রমণকারীর পথপ্রদর্শক
thumb|যুক্তরাজ্যের একজন ভ্রমণকারীর পথপ্রদর্শক ভ্রমণকারীর পথপ্রদর্শক বা পর্যটকের পথপ্রদর্শক হলেন এমন ব্যক্তি যিনি শিক্ষাপ্রতিষ্ঠান, জাদুঘর, ধর্মীয় ও ঐতিহাসিক স্থানগুলিতে ভ্রমণে যাওয়া ব্যক্তিদের ঐ স্থানগুলির সাংস্কৃতিক, ঐতিহাসিক এবং সমসাময়িক ঐতিহ্যের উপর তথ্য সরবরাহ করেন।
২০০৩ সালে ইউরোপীয় প্রমিতকরণ সমিতির প্রদত্ত একটি কঠোর সংজ্ঞানুযায়ী "ভ্রমণকারীর পথপ্রদর্শক" হলেন সেই "ব্যক্তি যিনি দর্শনার্থীদেরকে তাদের পছন্দের ভাষায় পথপ্রদর্শন করেন ও কোনও এলাকার সাংস্কৃতিক ও প্রাকৃতিক ঐতিহ্য সম্পর্কে ব্যাখ্যা প্রদান করেন, যে বিষয়গুলির উপরে সাধারণত ঐ ব্যক্তির ঐ নির্দিষ্ট এলাকাভিত্তিক যোগ্যতাসূচক সনদ থাকে এবং যথাযথ কর্তৃপক্ষের স্বীকৃতি থাকে।"
মাইকেল কাসপ্রোভিচ
খেলোয়াড়ী জীবন
১৯৮৯-৯০ মৌসুমে সতের বছর বয়সে প্রথম-শ্রেণীর ক্রিকেটে কুইন্সল্যান্ড দলের পক্ষে তার অভিষেক ঘটে। ১৯৯০-৯১ মৌসুমে এআইএস অস্ট্রেলিয়ান ক্রিকেট একাডেমির বৃত্তি লাভ করেন। কুইন্সল্যান্ড দলে চমৎকার ক্রীড়াশৈলী প্রদর্শনের দরুন ১৯৯৬ মৌসুমে নিজ শহর ব্রিসবেনে ওয়েস্ট ইন্ডিজের বিপক্ষে তার টেস্ট অভিষেক ঘটে। কিন্তু তিনি তার প্রথম দুই টেস্টে কোন উইকেট পাননি। ফলে অস্ট্রেলিয়া দলে তিনি উপেক্ষিত হন। কুইন্সল্যান্ড ও ইংল্যান্ডের বিভিন্ন কাউন্টিতে তার অসাধারণ ক্রীড়াশৈলী জাতীয় দল নির্বাচকদের দৃষ্টিতে আসে। ২০০৪ সালে আন্তর্জাতিক ক্রিকেটে ফিরে এসে ব্রেট লি’র উপরে আসেন। এ বছরেই তিনি সফলতম সময় অতিক্রম করেন ও এক পঞ্জিকাবর্ষে ৪৭ উইকেট পান।
২০০৫ মৌসুমে ইংল্যান্ডের কাছে অ্যাশেজ হাতছাড়া করে অস্ট্রেলিয়া দল। এরফলে তিনি দল থেকে বাদ পড়েন ও ক্রিকেট অস্ট্রেলিয়া কর্তৃপক্ষ তার সাথে নতুন করে চুক্তিবদ্ধ হয়নি। এরপরও তিনি ২০০৫-০৬ ঘরোয়া মৌসুমে কুইন্সল্যান্ডের পক্ষে ধারাবাহিকতা অক্ষুণ্ন রেখে ৪৪ উইকেট দখল করেন। এরফলে দশমবারের মতো জাতীয় দলে পুনরায় অন্তর্ভুক্ত হন গ্লেন ম্যাকগ্রা’র স্থলাভিষিক্ত হয়ে ও ব্রেট লি’র নতুন বোলিং অংশীদার হন।
অবসর
ইন্ডিয়ান ক্রিকেট লীগে মুম্বই চ্যাম্পসের প্রতিনিধিত্ব করেন। ১ মে, ২০০৭ তারিখে অস্ট্রেলিয়া ক্রিকেট বোর্ড চুক্তিবদ্ধ খেলোয়াড়দের তালিকা প্রকাশ করে যাতে তার নাম ছিল না। ৮ ফেব্রুয়ারি, ২০০৮ তারিখে সকল স্তরের ক্রিকেট থেকে অবসর নেন কাসপ্রোভিচ যা ১৬ ফেব্রুয়ারি থেকে কার্যকরী হয়।
বিনোদ রাঠোড়
বিনোদ রাঠোড় (জন্ম ১২ সেপ্টেম্বর ১৯৬২) হলেন একজন ভারতীয় নেপথ্য সঙ্গীতশিল্পী। তিনি মূলত বলিউড চলচ্চিত্রের গান গেয়ে থাকেন। তিনি শাস্ত্রীয় সঙ্গীতজ্ঞ পণ্ডিত চতুর্ভুজ রাঠোড়ের পুত্র। বিনোদ ১৯৮৮ সালে চলচ্চিত্রাঙ্গনে প্রবেশ করেন। তিনি দিওয়ানা (১৯৯২) চলচ্চিত্রে "অ্যায়সি দিওয়াঙ্গি" এবং খলনায়ক (১৯৯৩) চলচ্চিত্রের "নায়ক নহিঁ খলনায়ক হুঁ ম্যাঁয়" গানে কণ্ঠ দিয়ে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। এছাড়া তার গাওয়া কয়েকটি হিট চলচ্চিত্রের গান হল দিওয়ানা চলচ্চিত্রের "কোই না কোই চাহিয়ে", বাজীগর চলচ্চিত্রের "ছুপানা ভি নহিঁ আতা" এবং মুন্নাভাই এমবিবিএস চলচ্চিত্রের "চান চান"।
প্রারম্ভিক জীবন
বিনোদ রাঠোড় ১৯৬২ সালের ১২ই সেপ্টেম্বর মহারাষ্ট্র রাজ্যের মুম্বইয়ে জন্মগ্রহণ করেন। তার পিতা পণ্ডিত চতুর্ভুজ রাঠোড় ছিলেন একজন শাস্ত্রীয় সঙ্গীতজ্ঞ। তার দুই ভাই রূপকুমার রাঠোড় ও শ্রাবণ রাঠোড় সঙ্গীত পরিচালক ও সঙ্গীতশিল্পী। তার ভাইপো সঙ্গীত পরিচালক যুগল সঞ্জীব-দর্শন।
কর্মজীবন
রাঠোড় বলিউডের প্রথম আলোচিত সাফল্য অর্জন করেন ১৯৯২ সালে লক্ষ্মীকান্ত-প্যায়ারেলালের সুরে রূপ কা রানী চোরোঁ কা রাজা চলচ্চিত্রের "রোমিও নাম মেরা" গানে কণ্ঠ দিয়ে। গানটি ১৯৯২ সালের অন্যতম হিট গান হয়ে ওঠে। একই বছর তিনি নাদিম-শ্রাবণের সুরে দিওয়ানা চলচ্চিত্রে অলকা ইয়াগনিকের সাথে তার গাওয়া দ্বৈত গান "অ্যায়সি দিওয়াঙ্গি" গানে এবং একক গান "কোই না কোই চাহিয়ে" জনপ্রিয়তা লাভ করে। "অ্যায়সি দিওয়াঙ্গি" গানটির জন্য তিনি শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। পরের বছর তিনি খলনায়ক (১৯৯৩) চলচ্চিত্রের "নায়ক নহিঁ খলনায়ক হুঁ ম্যাঁয়" গানে কণ্ঠ দিয়ে টানা দ্বিতীয়বারের মত শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। তার গাওয়া বাজীগর চলচ্চিত্রের "ছুপানা ভি নহিঁ আতা" ও "অ্যায় মেরে হামসফর" গান দুটি জনপ্রিয়তা লাভ করে। এছাড়া "কিতাবেঁ বহুত সি" গানটি চার্টবাস্টার খ্যাতি লাভ করে। এছাড়া এই দশকে বিভিন্ন তালিকায় শীর্ষে অবস্থান করা তার গাওয়া কয়েকটি গান হল সানি দেওল-সালমান খান অভিনীত জিৎ (১৯৯৬) চলচ্চিত্রের "ইয়ারা ও ইয়ারা", গোবিন্দা অভিনীত হিরো নাম্বার ওয়ান (১৯৯৭) চলচ্চিত্রের "ম্যায়নে পয়দল সে যা রাহা থা" এবং সালমান-ঐশ্বর্যা রাই অভিনীত হাম দিল দে চুকে সনম (১৯৯৯) চলচ্চিত্রের "ডোলি তারো ঢোল বাজে"।
ভ্যানকুভার
ভ্যানকুভার (ইংরেজি ভাষায়:Vancouver; আ-ধ্ব-ব: [vænˈkuːvɚ]) উত্তর আমেরিকার রাষ্ট্র কানাডার পশ্চিম উপকূল তথা প্রশান্ত মহাসাগরীয় উপকূলে, ব্রিটিশ কলাম্বিয়া প্রদেশের দক্ষিণ-পশ্চিমভাগের নিম্ন মূল ভূখণ্ড বা লোয়ার মেইনল্যান্ড অঞ্চলে অবস্থিত একটি নগরী। এটি জর্জিয়া প্রণালীর তীরে, কোস্ট পর্বতমালার পাদদেশে, মার্কিন যুক্তরাষ্ট্রের সাথে কানাডার সীমান্ত থেকে ৪৫ কিলোমিটার উত্তর-পশ্চিমে অবস্থিত। মূল ভ্যানকুভার নগরীতে প্রায় ৬ লক্ষ অধিবাসী বাস করে। নগরীটি "মেট্রো ভ্যানকুভার" নামক আঞ্চলিক জেলার অন্তর্ভুক্ত, যাতে প্রায় ২৪ লক্ষ লোকের বাস; এটি ব্রিটিশ কলাম্বিয়া তথা পশ্চিম কানাডার বৃহত্তম এবং কানাডার তৃতীয় বৃহত্তম মহানগর এলাকা। জনঘনত্বের বিচারে ভ্যানকুভার কানাডার সবচেয়ে ঘনবসতিপূর্ণ নগরী; এখানে প্রতি বর্গকিলোমিটারে ৫৪০০ জনেরও বেশি ব্যক্তি বাস করে। ফলে এটি উত্তর আমেরিকা মহাদেশের ৫ম সর্বোচ্চ ঘনবসতিপূর্ণ নগরী (নিউ ইয়র্ক, গুয়াদালাহারা, সান ফ্রান্সিসকো ও মেক্সিকো নগরী-র পরে)।
ভ্যানকুভার নৃতাত্ত্বিক ও ভাষাগত দিক থেকে কানাডার সবচেয়ে বৈচিত্র্যময় নগরীগুলির একটি। এখানকার ৫২% অধিবাসীর মাতৃভাষা ইংরেজি নয়। ৪৮.৯% অধিবাসীর মাতৃভাষা ইংরেজি বা ফরাসি কোনওটিই নয়, এবং ৫০.৬% অধিবাসী দৃশ্যতই বিভিন্ন সংখ্যালঘু জনগোষ্ঠীর সদস্য।
ফ্রেজার গিরিখাত স্বর্ণানুসন্ধানের যুগে, ১৮৬০-এর দশকে এই এলাকায় বহু অভিবাসী লোকের আগমন ঘটলে ভ্যানকুভার শহরের পত্তন হয়। তখন এটি একটি করাতকল এলাকা ছিল, যার নাম ছিল হেস্টিংস মিল। ভ্যানকুভারেরর আদি নাম ছিল গ্যাসটাউন। গ্যাসি জ্যাক নামের একজন ব্যক্তি করাতকলের পশ্চিম প্রান্তে অবস্থিত একটি পানশালার মালিক ছিলেন। এই পানশালাকে ঘিরে একটি লোকালয় গড়ে ওঠে। আজও গ্যাসটাউন বাষ্পীয় ঘড়ি এলাকাতে গেলে এই আদি পত্তনস্থলটি পরিদর্শন করা সম্ভব। পরবর্তীতে গ্যাসটাউন লোকালয়টি গ্র্যানভিল নামে একটি শহর হিসেবে নথিভুক্ত হয়। ১৮৮৬ সালে কানাডীয় প্রশান্ত মহাসাগরীয় রেল কোম্পানির সাথে এক চুক্তি অনুযায়ী শহরটির নাম বদলে ভ্যানকুভার রাখা হয়। ব্রিটিশ নাবিক ও ক্যাপ্টেন জর্জ ভ্যানকুভারের নামে এই নামকরণ করা হয়; তিনি ১৮শ শতকে এই অঞ্চলটিতে জরিপ চালান। ভ্যানকুভার নামটি মূলত ওলন্দাজ শব্দগুচ্ছ "van Coevorden" থেকে এসেছে, যার অর্থ "কুফর্ডেন (Coevorden) শহরের (অধিবাসী)"।
১৮৮৭ সালে ভ্যানকুভার কানাডীয় প্রশান্ত মহাসাগরীয় মহাদেশীয় রেলপথের সাথে যুক্ত হয়। এসময় প্রশান্ত মহাসাগরের উপকূলে ভ্যানকুভারের বৃহৎ প্রাকৃতিক সামুদ্রিক পোতাশ্রয়টি অত্যন্ত গুরুত্বপূর্ণ হয়ে ওঠে। এর ফলে নগরীটি একদিকে প্রশান্ত মহাসাগরীয় এশিয়া ও পূর্ব এশিয়া এবং অন্যদিকে পূর্ব কানাডা ও ইউরোপ, এই দুই অঞ্চলের মধ্যবর্তী স্থানে অবস্থিত গুরুত্বপূর্ণ একটি বাণিজ্যিক সংযোগস্থলে পরিণত হয়।  কয়েক দশকের মধ্যেই এটি দ্রুত একটি বড় শহরে পরিণত হয়। ব্রিটিশ কলাম্বিয়ার প্রাকৃতিক সম্পদের উপর ভিত্তি করে শহরের ব্যবসা বাণিজ্য গড়ে ওঠে; এদের মধ্যে বনজ সম্পদ আহরণ, খনিশিল্প, মৎস্য আহরণ এবং কৃষিখামার ছিল প্রাথমিক কিছু ব্যবসাক্ষেত্র। পানামা খালের উদ্বোধনের পর ভ্যানকুভার বন্দরের আন্তর্জাতিক গুরুত্ব বেড়ে যায়। ২০১৬ সালের তথ্য অনুযায়ী এবং খালাসকৃত মালামালের ওজনের নিরিখে ভ্যানকুভার সমুদ্রবন্দরটি ("পোর্ট মেট্রো ভ্যানকুভার") দুই আমেরিকা মহাদেশের মধ্যে চতুর্থ বৃহত্তম সমুদ্রবন্দর। এটি কানাডার বৃহত্তম ও ব্যস্ততম সমুদ্রবন্দর এবং উত্তর আমেরিকার সবচেয়ে বৈচিত্রায়িত সমুদ্রবন্দর।
অরণ্য থেকে কাঠ আহরণ ভ্যানকুভারের বৃহত্তম শিল্পখাত। প্রাকৃতিক পরিবেশ বেষ্টিত পৌরকেন্দ্র ভ্যানকুভারের দ্বিতীয় বৃহত্তম শিল্পখাত হলো পর্যটন। সময়ের সাথে সাথে ভ্যানকুভার একটি সেবাভিত্তিক বাণিজ্যকেন্দ্রে পরিণত হয়েছে। ১৯৮৬ সালের বিশ্বমেলার পর এটি পর্যটকদের জন্য একটি আকর্ষণীয় গন্তব্যস্থল হিসেবে পরিগণিত হচ্ছে। ভ্যানকুভার ও পার্শ্ববর্তী বার্নাবাই শহরটি মিলে বৃহত্তর ভ্যানকুভার নগরীটি উত্তর আমেরিকার বৃহত্তম চলচ্চিত্র নির্মাণ কেন্দ্রগুলির একটিতে পরিণত হয়েছে। নিউ ইয়র্ক ও লস অ্যাঞ্জেলেসের পরেই ভ্যানকুভার উত্তর আমেরিকার তৃতীয় বৃহত্তম চলচ্চিত্র শিল্পশহর। ভ্যানকুভারকে "উত্তরের হলিউড" নামেও ডাকা হয়।
ভ্যানকুভার নিয়মিতভাবে বসবাসযোগ্যতা ও উচ্চ জীবনযাত্রার মানের নিরিখে বিশ্বের সেরা পাঁচটি নগরীর মধ্যে একটি হিসেবে পরিগণিত হয়ে আসছে।  ২০১১ সালে ভ্যানকুভার নগরীটি ২০২০ সাল নাগাদ বিশ্বের সবচেয়ে সবুজ নগরীতে পরিণত হওয়ার পরিকল্পনা করে। নগরীটির নগর পরিকল্পনা ও নকশা প্রণয়ন-সংক্রান্ত দর্শনটি "ভ্যানকুভারবাদ" নামে পরিচিত।
ভ্যানকুভার বহু আন্তর্জাতিক সম্মেলন ও অনুষ্ঠানের আয়োজন করেছে। ১৯৫৪ সালে এটি কমনওয়েলথ ক্রীড়া প্রতিযোগিতার আয়োজক ছিল। ১৯৬৯ সালে পরিবেশবাদী আন্তর্জাতিক সংগঠন গ্রিনপিস ভ্যানকুভার নগরীতে প্রতিষ্ঠিত হয়। ২০১০ সালে ভ্যানকুভারে ২১শ শীতকালীন অলিম্পিক ক্রীড়া প্রতিযোগিতার আসর বসে। ভ্যানকুভার এই সম্মানপ্রাপ্ত তৃতীয় শহর; এর আগে ১৯৭৬ সালে কানাডার মোঁরেয়াল (মন্ট্রিয়াল) এবং ১৯৮৮ সালে ক্যালগারি নগরীতে শীতকালীন অলিম্পিক ক্রীড়া প্রতিযোগিতা অনুষ্ঠিত হয়েছিল। ২০১৫ সালের প্রমীলা ফুটবল বিশ্বকাপের সমাপনী শিরোপা নির্ধারণী খেলাটিসহ আরও বেশ কিছু খেলা ভ্যানকুভার নগরীতে অনুষ্ঠিত হয়।
টোদাভিম
টোদাভিম (Todabhim) ভারতের রাজস্থান রাজ্যের কারৌলি জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে টোদাভিম শহরের জনসংখ্যা হল ২০,৮৪৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে টোদাভিম এর সাক্ষরতার হার কম।
এই শহরের জনসংখ্যার ১৯% হল ৬ বছর বা তার কম বয়সী।
নওশাদ
নওশাদ আলী (नौशाद अली, ; ২৫ ডিসেম্বর, ১৯১৯ – ৫ মে, ২০০৬) ছিলেন একজন প্রখ্যাত ভারতীয় সঙ্গীতজ্ঞ। তিনি বলিউড চলচ্চিত্র জগতের অন্যতম জনপ্রিয় সঙ্গীত পরিচালক এবং শাস্ত্রীয় সঙ্গীতকে চলচ্চিত্রে সার্থকভাবে ব্যবহারের মাধ্যমে জনপ্রিয় করার জন্য বিশেষভাবে পরিচিত ছিলেন।
একজন স্বাধীন সঙ্গীত পরিচালক হিসেবে তার প্রথম চলচ্চিত্র "প্রেম নগর" ১৯৪০ সালে মুক্তি পায়। সঙ্গীত পরিচালক হিসেবে তার প্রথম সফল চলচ্চিত্র ছিলো ১৯৪৪ সালে মুক্তি পাওয়া "রতন" ছবিটি, যা একাধারে ৩৫ সিলভার জুবিলী, ১২ গোল্ডেন জুবিলী এবং ৩ ডায়মন্ড জুবিলী হিট হয়েছিলো। চলচ্চিত্র অসাধারণ অবদানের জন্য নওশাদ ১৯৮২ সালে দাদাসাহেব ফালকে পুরস্কার এবং ১৯৯২ সালে পদ্মভূষণ লাভ করেন।
লিশটেনস্টাইনের ভূগোল
right|thumb|300px|লিশটেনস্টাইনের রাজনৈতিক মানচিত্র thumb|right|300px|লিশটেনস্টাইনের উপগ্রহ চিত্র; সীমান্ত হলুদ রেখা দিয়ে দেখানো হয়েছে লিশটেনস্টাইনের আয়তন ১৬০ বর্গকিলোমিটার, অর্থাৎ একটি বড় মেট্রোপলিটান শহরের সমান। এর রাজধানী ভাদুৎস। লিশটেনস্টাইনের দুই তৃতীয়াংশ এলাকা জুড়ে বড় পর্বতমালা অবস্থিত। বাকী অংশে আছে ছোট পাহাড়, টিলা এবং মালভূমি। পশ্চিম সীমান্তের সমান্তরালে দেশের ভেতর দিয়ে বয়ে গেছে রাইন নদী।
আবহাওয়া ও জলবায়ু
লিশটেনস্টাইনের জলবায়ু মহাদেশীয়। এখানকার শীতকাল শীতল ও মেঘাচ্ছন্ন, এসময় তুষার বা বৃষ্টিপাত হয়। গ্রীষ্মগুলি মেঘাচ্ছন্ন, আর্দ্র এবং নাতিশীতোষ্ণ।
ট্রাইকালার বাকমোথ
হেমিলেউকা ট্রাইকালার বা ট্রাইকালার বাকমোথ হল স্যাটার্নিড পরিবারের একটি মথ। এটি মূলত দক্ষিণ অ্যারিজোনা, দক্ষিণ-পশ্চিম নিউ মেক্সিকো এবং মেক্সিকো সহ দক্ষিণ-পশ্চিম মার্কিন যুক্তরাষ্ট্রের সোনোরান মরুভূমিতে পাওয়া যায়।
প্রাপ্তবয়স্কদের দেহ বর্ণনা
এই প্রজাতিটি সেক্সুয়ালি ডাইমরফিজম প্রদর্শন করে এবং পুরুষরা মহিলাদের তুলনায় ছোট এবং হালকা রঙের হয়। এদের ডানা হতে ইঞ্চি (৫.২ - ৭.৮সেমি)। পুরুষদের পিছনের ডানা সাদা এবং মহিলাদের সাদা থেকে হালকা বাদামী রঙের। পেট লাল অথবা লালচে বাদামী রঙ্গের হয়।
খাদ্য এবং আশ্রয়
লার্ভাল পোষক উদ্ভিদের মধ্যে রয়েছে লিটললিফ পালো ভার্দে ( সারসিডিয়াম মাইক্রোফিলাম ), মেসকুইট ( প্রসোপিস জুলিফ্লোরা ), এবং ক্যাটক্লো মেসকুইট ( একাসিয়া গ্রেগি )। প্রাপ্তবয়স্করা খায় না।
ক্রেগ ওভারটন
ক্রেগ ওভারটন (Craig Overton; জন্ম: ১০ এপ্রিল, ১৯৯৪) ডেভনের বার্নস্ট্যাপল এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে ইংল্যান্ডের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী তিনি।
শৈশবকাল
জ্যামি ওভারটনের তিন মিনিট পূর্বে তিনি ভূমিষ্ঠ হন। এক মাস পূর্বে ক্রেগ ওভারটনের প্রথম-শ্রেণীর ক্রিকেটে অভিষেক হয়। এক পর্যায়ে তাদেরকে যমজদের মধ্যে সর্বাপেক্ষা পরিচ্ছন্ন ক্রিকেটার হিসেবে চিত্রিত করা হতো। তার যমজ ভ্রাতা জ্যামি ওভারটন সমারসেটের পক্ষে খেলেছেন ও ২০২০ সালের শেষদিকে সারে দলে চলে যান।
ইনস্টো সিসি থেকে আসা উভয়েই ডেভনের পক্ষে বয়সভিত্তিক ক্রিকেটে প্রতিনিধিত্ব করেছেন। এরপর, সমারসেট ও ২০১২ সালের শুরুতে ইংল্যান্ডের অনূর্ধ্ব-১৯ দলে খেলেন। ঐ গ্রীষ্মে ক্রেগ ওভারটন চ্যাম্পিয়নশীপের সাত খেলায় অংশ নেন। ফলশ্রুতিতে, অনূর্ধ্ব-১৯ ক্রিকেট বিশ্বকাপে খেলার সুযোগ লাভ করেন। ২০১৩ সালে পিঠের ব্যথায় আক্রান্ত হলেও ২০১৪ সালের শুরুতে দক্ষিণ আফ্রিকা গমনার্থে ইসিবি পটেনশিয়াল এমার্জিং প্লেয়ার প্রোগ্রামের অন্তর্ভুক্ত হন। এরপর, শীতকালে লায়ন্স দলের সাথে দক্ষিণ আফ্রিকা যান।
ইংল্যান্ডের অনূর্ধ্ব-১৯ দলের পক্ষে প্রথম আন্তর্জাতিক ক্রিকেটে সূত্রপাত ঘটান। ২০১১ ও ২০১২ সালের মধ্যে ১৬টি যুবদের একদিনের আন্তর্জাতিকে অংশ নিয়েছেন। এ পর্যায়ে ২৬.৯২ গড়ে ৩৫০ রান করেন। তন্মধ্যে, সর্বোচ্চ করেন অপরাজিত ৬৮ রান। অন্যদিকে, বল হাতে নিয়ে ৩৫.৫৭ গড়ে ১৪ উইকেট দখল করেছিলেন তিনি।
প্রথম-শ্রেণীর ক্রিকেট
২০১২ সাল থেকে ক্রেগ ওভারটনের প্রথম-শ্রেণীর খেলোয়াড়ী জীবন চলমান রয়েছে। সমারসেটের দুই জোড়া যমজ ভ্রাতৃদ্বয়ের অন্যতম ছিলেন। এক পর্যায়ে যমজ ভ্রাতৃদ্বয়ের আন্তর্জাতিক ক্রিকেটে ইংল্যান্ডের প্রতিনিধিত্ব করার ক্ষেত্র সৃষ্টি হয়েছিল। ১৯৫০-৫১ মৌসুমে অস্ট্রেলিয়া সফরে এরিক বেডসার, স্যার অ্যালেক বেডসারের সাথে একত্রে তাসমানিয়ার বিপক্ষে প্রস্তুতিমূলক খেলায় অংশ নিয়েছিলেন। আঘাতে জর্জড়িত ইংল্যান্ডের ওডিআই দলে তাদেরকে রাখা হলেও কাউকেই খেলানো হয়নি। জ্যামিকে দ্রুত গতিতে বিস্তৃত পরিসরে টেস্ট ক্রিকেটের উপযোগী হিসেবে গণ্য করা হলেও ক্রেগ স্থিরলয়ে অল-রাউন্ডার হিসেবে একদিনের ক্রিকেটের উপযোগী হিসেবে খেলতে দেখা যায়। জ্যামি মারমুখী ভঙ্গীমায় অগ্রসর হলেও তিনি এর ব্যতিক্রম।
২০১২ সালে সমারসেটের সদস্যরূপে প্রথম-শ্রেণীর ক্রিকেটে অভিষেক ঘটে তার। কাউন্টি চ্যাম্পিয়নশীপের ঐ খেলায় প্রতিপক্ষীয় দল ছিল ল্যাঙ্কাশায়ার। ঐ বছর কাউন্টি চ্যাম্পিয়নশীপে ৩০.২৫ গড়ে ১২ উইকেট দখল করেছিলেন তিনি। এছাড়াও, ১০.৭১ গড়ে ৭৫ রান সংগ্রহ করেন। তন্মধ্যে, প্রথম-শ্রেণীর ক্রিকেটে নিজস্ব প্রথম অর্ধ-শতরানের ইনিংস খেলেছিলেন। ঐ বছরেই তার লিস্ট এ ক্রিকেটে অভিষেক হয়। দুইটি চল্লিশ ওভারের খেলায় অংশ নিয়েছিলেন তিনি।
তবে, পিঠের আঘাতের কারণে ২০১৩ সালের অধিকাংশ সময়ই খেলতে পারেননি। কেবলমাত্র একটি প্রথম-শ্রেণীর খেলায় অংশ নিয়ে একটিমাত্র উইকেটের সন্ধান পান।
স্বর্ণালী সময়
২০১৪ সালে প্রথম একাদশে বেশ নিয়মিতভাবেই খেলেন। তিন ধরনের খেলায় সব মিলিয়ে ২৫ খেলায় অংশ নিয়েছিলেন তিনি। তার ব্যাটিংয়ের মানেও যথেষ্ট উত্তরণ লক্ষ্য করা যায়। কাউন্টি চ্যাম্পিয়নশীপে চমৎকার ক্রীড়া নৈপুণ্য প্রদর্শন করে ৩০.৭৮ গড়ে ৪৩১ রান তুলেন ও ২৮.৫২ গড়ে ৪২ উইকেট পান। তন্মধ্যে, ডারহামের বিপক্ষে নিজস্ব প্রথম পাঁচ-উইকেট হিসেবে ৫/৬৩ বোলিং পরিসংখ্যান দাঁড় করান। এছাড়াও, ব্যাট হাতে নিয়েও সফলতার স্বাক্ষর রাখেন।
একই বছর সাসেক্সের বিপক্ষে ৮৬ রান তোলার পর ল্যাঙ্কাশায়ারের বিপক্ষে খেলায় তিনি প্রথম-শ্রেণীর ক্রিকেটের প্রথম শতরান থেকে বঞ্চিত হন। টানটনে অনুষ্ঠিত ঐ খেলায় ৯৯ রানে তাকে বিদেয় নিতে হয়েছিল। ২০১৪ সালে টুয়েন্টি২০ খেলায় প্রথম অংশ নেন। তবে, ব্যাট ও বল হাতে তাকে বেশ হিমশিম খেতে হয়। ১০ খেলায় তিনি মাত্র চার উইকেট পান ও সব মিলিয়ে ৩৫ রান তুলতে পেরেছিলেন।
২০১৫ সালে সকল ধরনের খেলায় ব্যাট ও বল হাতে সমারসেটের পক্ষে চমৎকার মৌসুম অতিবাহিত করেন। ২১.৭০ গড়ে ৪৩টি চ্যাম্পিয়নশীপের উইকেট পেয়েছেন। কাউন্টি ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ২০১৭-১৮ মৌসুমে ২৩ বছর বয়সে ইংল্যান্ড দলের সদস্যরূপে অস্ট্রেলিয়া গমনার্থে মনোনীত হন। তার সহজাত আগ্রাসী ভূমিকায় দৃশ্যতঃ দীর্ঘদিন খেলোয়াড়ী জীবন চালিয়ে যাবার সম্ভাবনা দেখা যায়। ২২.৩৯ গড়ে কাউন্টি চ্যাম্পিয়নশীপে ৪৬ উইকেট পান। বলকে তিনি সুইং করাতে পারতেন। ৬ ফুট ৫ ইঞ্চির দীর্ঘ উচ্চতা নিয়ে কাঁধ বরাবর বোলিং করানোয় সক্ষমতা দেখিয়েছেন। উত্তরোত্তর নিখুঁত ভঙ্গীমায় অগ্রসর হতেন। তার ভ্রাতা জ্যামি তুলনান্তে দ্রুত গতিসম্পন্ন হলেও তিনি বিশ্বস্তায় অধিক ও আঘাতের দিক দিয়ে কম ছিলেন।
২০১৫ সালে কাউন্টি চ্যাম্পিয়নশীপ ও ওয়ান ডে কাপে সমারসেট দলের সর্বোচ্চ উইকেট শিকারীতে পরিণত হন। উভয় স্তরের ক্রিকেটে তিনি ৪৭ ও ১২ উইকেট পেয়েছিলেন। বৃহৎ ধরনের খেলায়ও তার ব্যাটিংয়ের ধারা অব্যাহত রানে কাউন্টি চ্যাম্পিয়নশীপের ১৬ ইনিংসে ২৮.৩৮ গড়ে রান পেয়েছিলেন তিনি।
বিতর্কিত ভূমিকা
সেপ্টেম্বর, ২০১৫ সালে কাউন্টি চ্যাম্পিয়নশীপের খেলায় বোলিংকালে ব্রিটিশ পাসপোর্টধারী ও পাকিস্তানে জন্মগ্রহণকারী আশহার জাইদিকে বর্ণবাদবৈষম্যমূলক আচরণ করেন। এ ঘটনার ফলে তাকে দুই খেলায় অংশগ্রহণের উপর নিষেধাজ্ঞা আরোপ করা হয়। পরবর্তীতে এ ঘটনার কারণে তিনি জাইদি’র কাছে ক্ষমা প্রার্থনা করেন।
২০১৬ সালে আরও একটি সফলতম মৌসুম অতিবাহিত করেন তিনি। কাউন্টি চ্যাম্পিয়নশীপের খেলায় আবারও চার শতাধিক রান ও ৩৪ উইকেটের সন্ধান পান। হ্যাম্পশায়ারের বিপক্ষে খেলায় তিনি প্রথমবারের মতো প্রথম-শ্রেণীর ক্রিকেটে শতরানের ইনিংস খেলেন। ১৩৮ রান সংগ্রহ করেন তিনি। অষ্টম উইকেট জুটিতে রোল্ফ ফন দার মারউই’র সাথে ২১৭ রানের নতুন রেকর্ড গড়েন। তারা ১৯৮৩ সালে ইয়ান বোথাম ও ভিভ রিচার্ডসের ১৭২ রানের জুটি ভেঙ্গে ফেলেন। তবে, সমারসেটের পরের খেলাতেই পিটার ট্রিগো ও রায়ান ডেভিস তাদের রেকর্ড ভেঙ্গে ফেলতে সক্ষম হন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন ক্রেগ ওভারটন। ২ ডিসেম্বর, ২০১৭ তারিখে অ্যাডিলেডে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৪ সেপ্টেম্বর, ২০১৯ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি। এছাড়াও, ২১ জুন, ২০১৮ তারিখে চেস্টার-লি-স্ট্রিটে একই দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
২০১৬ সালে ইংল্যান্ডের সীমিত ওভারের দলে খেলেছেন। ২০১৭ সালে টানটনে নিজস্ব প্রথম টি২০আইয়ে নিরাশ করেন। ২০১৭-১৮ মৌসুমে অস্ট্রেলিয়া ও নিউজিল্যান্ড সফরে তিন টেস্টে অংশ নিয়ে সাত উইকেট পেয়েছেন। তবে, ইংল্যান্ড দল ২০১৮ সালে নতুন মুখের সন্ধানে নামে ও তাকে খুব কমই খেলতে দেখা যায়। মৌসুমের শেষদিকে নটিংহ্যামশায়ারের বিপক্ষে হ্যাট্রিক করেন। ফলশ্রুতিতে, তাকে আবারও লায়ন্স দলের সদস্য করা হয়।
জুন, ২০১৫ সালে প্রথমবারের মতো আন্তর্জাতিক খেলায় অংশগ্রহণের জন্যে ইংল্যান্ড দলে আমন্ত্রিত হন। নিউজিল্যান্ডের বিপক্ষে সিরিজের তৃতীয় ওডিআইয়ে ক্রিস জর্দানের পরিবর্তে তাকে খেলার সুযোগ দেয়া হয়। জুন, ২০১৭ সালে সফররত দক্ষিণ আফ্রিকা দলের বিপক্ষে টুয়েন্টি২০ আন্তর্জাতিক খেলার উদ্দেশ্যে তাকে ইংল্যান্ড দলে রাখা হয়।
টেস্ট অভিষেক
সেপ্টেম্বর, ২০১৭ সালে অ্যাশেজ সিরিজকে ঘিরে তাকে ইংল্যান্ডের টেস্ট দলে ঠাঁই দেয়া হয়। ২ ডিসেম্বর, ২০১৭ তারিখে অ্যাডিলেডে সিরিজের দিবা-রাত্রির দ্বিতীয় টেস্টে তার অভিষেক পর্ব সম্পন্ন হয়। স্বাগতিক অস্ট্রেলিয়া দলের অধিনায়ক স্টিভ স্মিথকে বিদেয় করে নিজস্ব প্রথম টেস্ট উইকেট লাভ করেন তিনি।